CELEX: 32016D0160
Language: sk
Date: 2016-02-05 00:00:00
Title: Vykonávacie rozhodnutie Komisie (EÚ) 2016/160 z 5. februára 2016 o schválení efektívneho vonkajšieho osvetlenia s použitím svetelných emisných diód spoločnosti Toyota Motor Europe ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP)

6.2.2016   
            
            
               SK
            
            
               Úradný vestník Európskej únie
            
            
               L 31/70
            
         VYKONÁVACIE ROZHODNUTIE KOMISIE (EÚ) 2016/160
   z 5. februára 2016
   o schválení efektívneho vonkajšieho osvetlenia s použitím svetelných emisných diód spoločnosti Toyota Motor Europe ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   keďže:
   
               (1)
            
            
               Výrobca Toyota Motor Europe NV/SA (ďalej len „žiadateľ“) predložil 15. apríla 2015 žiadosť o schválenie efektívneho vonkajšieho osvetlenia s použitím svetelných emisných diód ako inovačných technológií. Úplnosť uvedenej žiadosti bola posúdená v súlade s článkom 4 vykonávacieho nariadenia Komisie (EÚ) č. 725/2011 (2). Komisia identifikovala určité relevantné informácie, ktoré sa v pôvodnej žiadosti neuvádzali, a vyzvala žiadateľa na ich doplnenie. Žiadateľ poskytol požadované informácie 26. mája 2015. Zistilo sa, že žiadosť je úplná, a obdobie, ktoré má Komisia na posúdenie žiadosti, začalo plynúť dňom nasledujúcim po dátume oficiálneho doručenia úplných informácií, t. j. 27. mája 2015.
            
         
               (2)
            
            
               Žiadosť bola posúdená v súlade s článkom 12 nariadenia (ES) č. 443/2009, s ustanoveniami vykonávacieho nariadenia (EÚ) č. 725/2011 a technickými usmerneniami k vypracovaniu žiadostí o schválenie inovačných technológií podľa nariadenia (ES) č. 443/2009 (ďalej len technické usmernenia, verzia z februára 2013) (3).
            
         
               (3)
            
            
               Žiadosť sa týka efektívneho systému vonkajšieho osvetlenia vrátane stretávacích svetlometov, diaľkových svetlometov, predných obrysových svetiel, predných hmlových svetiel, zadných hmlových svetiel, predných smerových svetiel, zadných smerových svetiel, osvetlenia evidenčného čísla a spätných svetiel vybavených svetelnými emisnými diódami.
            
         
               (4)
            
            
               Komisia sa domnieva, že informácie poskytnuté v žiadosti preukazujú, že podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011 boli splnené.
            
         
               (5)
            
            
               Žiadateľ preukázal, že používanie svetelných emisných diód v stretávacích svetlometoch, diaľkových svetlometoch, predných obrysových svetlách, predných hmlových svetlách, zadných hmlových svetlách, predných smerových svetlách, zadných smerových svetlách, osvetlení evidenčného čísla a spätných svetlách nepresahovalo 3 % nových osobných automobilov zapísaných do evidencie v referenčnom roku 2009. Toto tvrdenie žiadateľ doložil odkazom na technické usmernenia, v ktorom je zhrnutá správa o bezpečnej svetelnej viditeľnosti, vypracovaná európskym združením výrobcov náhradných dielov automobilov CLEPA. Žiadateľ použil vopred zadefinované funkcie a spriemerované údaje v súlade so zjednodušeným postupom uvedeným v technických usmerneniach (verzia z februára 2013).
            
         
               (6)
            
            
               Žiadateľ v súlade so zjednodušeným postupom opísaným v technických usmerneniach použil halogénové osvetlenie ako základnú technológiu na preukázanie schopnosti znižovania emisií CO2 efektívnym systémom vonkajšieho osvetlenia s použitím svetelných diód v stretávacích svetlometoch, diaľkových svetlometoch, predných obrysových svetlách, predných hmlových svetlách, zadných hmlových svetlách, predných smerových svetlách, zadných smerových svetlách, osvetlení evidenčného čísla a spätných svetlách.
            
         
               (7)
            
            
               Žiadateľ predložil metodiku na overenie zníženia emisií CO2, súčasťou ktorej sú vzorce zodpovedajúce vzorcom opísaným v technických usmerneniach o zjednodušenom postupe, ktorý sa týka svetelných funkcií. Komisia sa domnieva, že táto metodika skúšania poskytne overiteľné, opakovateľné a porovnateľné výsledky a že ňou možno reálne a štatisticky významne preukázať výhody inovačnej technológie v súvislosti so znižovaním emisií CO2 v súlade s článkom 6 vykonávacieho nariadenia (EÚ) č. 725/2011.
            
         
               (8)
            
            
               Na základe týchto skutočností sa Komisia domnieva, že žiadateľ uspokojivo preukázal, že zníženie emisií dosiahnuté prostredníctvom efektívneho systému vonkajšieho osvetlenia vrátane stretávacích svetlometov, diaľkových svetlometov, predných obrysových svetiel, predných hmlových svetiel, zadných hmlových svetiel a osvetlenia evidenčného čísla je najmenej 1 g CO2/km. Malo by sa preto dospieť aj k záveru, že efektívny systém vonkajšieho osvetlenia vrátane nielen uvedených svetiel, ale aj predných smerových svetiel, zadných smerových svetiel a spätných svetiel vybavených svetelnými emisnými diódami alebo inej vhodnej kombinácie týchto svetiel mohol dosiahnuť zníženie emisií CO2 aspoň 1gCO2/km.
            
         
               (9)
            
            
               Keďže aktivácia vonkajšieho osvetlenia sa pri skúške v rámci typového schvaľovania emisií CO2 uvedenej v nariadení Európskeho parlamentu a Rady (ES) č. 715/2007 (4) a nariadení Komisie (ES) č. 692/2008 (5) nevyžaduje, Komisia nemá námietky voči skutočnosti, že príslušné svetelné funkcie nie sú súčasťou štandardného skúšobného cyklu.
            
         
               (10)
            
            
               Aktivácia príslušných svetelných funkcií je povinná na zaručenie bezpečnej prevádzky vozidla, a preto nezávisí od voľby vodiča. Na základe týchto skutočností sa Komisia domnieva, že za znižovanie emisií CO2 v dôsledku použitia inovačnej technológie by mal zodpovedať výrobca.
            
         
               (11)
            
            
               Komisia dospela k názoru, že overovacou správou, ktorú vypracovala Vehicles Certification Agency – nezávislý a certifikovaný orgán, sa potvrdzujú zistenia uvedené v žiadosti.
            
         
               (12)
            
            
               Na základe uvedených skutočností sa Komisia domnieva, že proti schváleniu uvedenej inovačnej technológie by nemali byť vznesené žiadne námietky.
            
         
               (13)
            
            
               Každý výrobca, ktorý chce využiť zníženie svojich priemerných špecifických emisií CO2 tak, aby dosiahol cieľovú hodnotu špecifických emisií prostredníctvom úspor CO2 vyplývajúcich z používania inovačnej technológie schválenej týmto rozhodnutím, by sa mal v súlade s článkom 11 ods. 1 nariadenia (EÚ) č. 725/2011 vo svojej žiadosti o osvedčenie o typovom schválení ES pre dotknuté vozidlá odvolať na toto rozhodnutie.
            
         
               (14)
            
            
               Na účely určenia všeobecného kódu ekologickej inovácie, ktorý sa má používať v predmetnej dokumentácii typového schvaľovania podľa príloh I, VIII and IX k smernici Európskeho parlamentu a Rady 2007/46/ES (6), by sa mal špecifikovať individuálny kód, ktorý by sa mal používať pre uvedenú inovačnú technológiu schválenú týmto vykonávacím rozhodnutím,
            
         PRIJALA TOTO ROZHODNUTIE:
   Článok 1
   1.   Efektívny systém vonkajšieho osvetlenia vrátane stretávacích svetlometov, diaľkových svetlometov, predných obrysových svetiel, predných hmlových svetiel, zadných hmlových svetiel, predných smerových svetiel, zadných smerových svetiel, osvetlenia evidenčného čísla a spätných svetiel vybavených svetelnými emisnými diódami (LED) určený na používanie vo vozidlách kategórie M1 sa schvaľuje ako inovačná technológia v zmysle článku 12 nariadenia (ES) č. 443/2009.
   2.   Zníženie emisií CO2 dosiahnuté používaním efektívneho systému vonkajšieho osvetlenia vrátane všetkých svetelných funkcií ich alebo vhodnej kombinácie uvedeného v odseku 1 sa určuje metódou, ktorá je uvedená v prílohe.
   3.   Individuálny kód ekologickej inovácie, ktorý sa má uvádzať v dokumentácii typového schválenia používanej v súvislosti s inovačnou technológiou schválenou týmto vykonávacím rozhodnutím, je „15“.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 5. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 1.
   
      (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov (Ú. v. EÚ L 194, 26.7.2011, s. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Nariadenie Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 171, 29.6.2007, s. 1).
   
      (5)  Nariadenie komisie (ES) č. 692/2008 z 18. júla 2008 ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
   
      (6)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      1.   Metodika skúšania – Úvod
      
      Na určenie zníženia emisií CO2, ktoré možno pripísať efektívnemu systému vonkajšieho osvetlenia vrátane všetkých typov osvetlenia alebo vhodnej kombinácie stretávacích svetlometov, diaľkových svetlometov, predných obrysových svetiel, predných hmlových svetiel, zadných hmlových svetiel, predných smerových svetiel, zadných smerových svetiel, osvetlenia evidenčného čísla a spätných svetiel vybavených svetelnými emisnými diódami (LED) vo vozidle kategórie M1, je potrebné zistiť:
      
                  a)
               
               
                  skúšobné podmienky;
               
            
                  b)
               
               
                  skúšobný postup;
               
            
                  c)
               
               
                  vzorce na výpočet úspor CO2;
               
            
                  d)
               
               
                  vzorce na výpočet štandardnej odchýlky;
               
            
                  e)
               
               
                  spôsob stanovenia úspor CO2 na účely vydania certifikátu orgánmi typového schvaľovania.
               
            2.   Skúšobné podmienky
      
      Uplatňujú sa požiadavky uvedené v predpise EHK OSN č. 112 (1) o jednotných ustanoveniach týkajúcich sa svetlometov motorových vozidiel emitujúcich asymetrické stretávacie alebo diaľkové svetlo (alebo obe) vybavených žiarovkami a/alebo modulmi LED. Pri určovaní spotreby energie sa odkazuje na bod 6.1.4 predpisu č. 112 a body 3.2.1 a 3.2.2 prílohy 10 k predpisu č. 112.
      3.   Skúšobný postup
      
      Vykonajú sa merania tak, ako sú znázornené na obrázku. Použijú sa tieto zariadenia:
      
                  —
               
               
                  Zdroj elektrickej energie (t. j. zdroj variabilného napätia).
               
            
                  —
               
               
                  Dva digitálne multimetre, jeden na meranie jednosmerného prúdu a druhý na meranie jednosmerného napätia. Skúšobné zapojenie na obrázku znázorňuje možný prípad merača jednosmerného napätia integrovaného v zdroji elektrickej energie.
               
            
         Zostava skúšky
      
      Spolu by sa malo urobiť 5 meraní prúdu pri napätí 13,2 V pre každý typ osvetlenia vozidla (t. j. stretávacie svetlomety, diaľkové svetlomety, predné obrysové svetlá, predné hmlové svetlá, zadné hmlové svetlá, predné smerové svetlá, zadné smerové svetlá, osvetlenie evidenčného čísla a spätné svetlá). Modul resp. moduly LED prevádzkované elektronickým zariadením na reguláciu zdroja svetla sa musia merať podľa pokynov žiadateľa.
      Ako alternatívu možno urobiť ďalšie merania prúdu pri iných dodatočných napätiach. Výrobca musí predložiť orgánu pre typové schvaľovanie overenú dokumentáciu týkajúcu sa potreby vykonania týchto ďalších meraní. Spolu sa má vykonať 5 meraní prúdu pri každom z týchto dodatočných napätí.
      Presne nastavené hodnoty napätia a namerané hodnoty prúdu sa zaznamenajú s presnosťou na štyri desatinné miesta.
      4.   Vzorce
      
      Na určenie úspor CO2 a toho, či bola dosiahnutá prahová hodnota 1 g CO2/km, je potrebné vykonať tieto kroky:
      
                   
               
               
                  Krok 1: Výpočet úspor elektrickej energie
               
            
                   
               
               
                  Krok 2: Výpočet úspor CO2
                  
               
            
                   
               
               
                  Krok 3: Výpočet chyby v úsporách CO2
                  
               
            
                   
               
               
                  Krok 4: Overenie prahovej hodnoty
               
            4.1.   Výpočet úspor elektrickej energie
      
      Pri každom z 5 meraní sa spotrebovaná energia vypočíta vynásobením nastaveného napätia hodnotou meraného prúdu. Ak sa na poskytovanie elektrickej energie svetelným zdrojom LED používa krokový motor alebo elektronické ovládacie zariadenie, elektrické zaťaženie tohto komponentu sa z merania vylúči. Výsledkom bude 5 hodnôt. Každá hodnota sa musí vyjadriť s presnosťou na 4 desatinné miesta. Potom sa vypočíta priemerná hodnota spotrebovanej energie, ktorá je súčtom týchto 5 hodnôt vydeleným číslom 5.
      Získané úspory energie sa vypočítajú podľa tohto vzorca:
      
         Vzorec (1):
      
      ΔP = Pbaseline – Peco-innovation
      
      kde:
      
                  ΔP
               
               
                  sú úspory energie vo wattoch;
               
            
                  Pbaseline
                  
               
               
                  je energia základného typu podľa tabuľky 1 vo wattoch;
               
            
                  Peco-innovation
                  
               
               
                  je priemerná hodnota energie spotrebovanej po ekologickej inovácii vo wattoch.
               
            
         Tabuľka 1
      
      
         Energetické požiadavky rozličných základných typov osvetlenia
      
      
                  Typ osvetlenia
               
               
                  Celkový elektrický príkon
               
            
                  Stretávacie svetlomety
               
               
                  137
               
            
                  Diaľkové svetlomety
               
               
                  150
               
            
                  Predné obrysové svetlá
               
               
                  12
               
            
                  Osvetlenie poznávacej značky
               
               
                  12
               
            
                  Predné hmlové svetlá
               
               
                  124
               
            
                  Zadné hmlové svetlá
               
               
                  26
               
            
                  Predné smerové svetlá
               
               
                  13
               
            
                  Zadné smerové svetlá
               
               
                  13
               
            
                  Spätné svetlá
               
               
                  52
               
            4.2.   Výpočet úspor CO2
         
      
      Celkové úspory CO2 v dôsledku inovovanej technológie (efektívneho systému vonkajšieho osvetlenia) sa vypočítajú pomocou vzorcov 2, 3 a 4.
      V prípade vozidla na benzínový pohon:
      
         Vzorec (2):
      
      
         
      V prípade vozidla na dieselový pohon:
      
         Vzorec (3)
      
      
         
      V prípade vozidla na benzínový pohon s turbodúchadlom:
      
         Vzorec (4)
      
      
         
      Tieto vzorce predstavujú celkové úspory CO2 inovovanej technológie (efektívneho systému vonkajšieho osvetlenia) v gCO2/km.
      Vstupné údaje pre vzorce 2, 3 a 4 sú:
      
                  ΔPj
                  
               
               
                  úspora elektrickej energie vo wattoch typu osvetlenia j, ktorá je výsledkom kroku 1
               
            
                  UFj
                  
               
               
                  koeficient používania typu osvetlenia j špecifikovaný v tabuľke 2
               
            
                  m
               
               
                  počet typov osvetlení v balíku inovačných technológií
               
            
                  v
               
               
                  priemerná rýchlosť jazdy v novom európskom jazdnom cykle (NEDC), ktorá má hodnotu 33,58 km/h
               
            
                  VPe – P
                  
               
               
                  spotreba skutočnej elektrickej energie v prípade vozidiel na benzínový pohon, ktorá má hodnotu 0,264 l/kWh
               
            
                  VPe – D
                  
               
               
                  spotreba skutočnej elektrickej energie v prípade vozidiel na dieselový pohon, ktorá má hodnotu 0,22 l/kWh
               
            
                  VPe – PT
                  
               
               
                  spotreba skutočnej elektrickej energie v prípade vozidiel na benzínový pohon s turbodúchadlom, ktorá má hodnotu 0,28 l/kWh
               
            
                  ηA
                  
               
               
                  účinnosť alternátora, ktorá má hodnotu 0,67
               
            
                  CFP
                  
               
               
                  koeficient prepočtu v prípade benzínového pohonu, ktorý má hodnotu 2 330 gCO2/l
               
            
                  CFD
                  
               
               
                  koeficient prepočtu v prípade dieselového pohonu, ktorý má hodnotu 2 640 gCO2/l
               
            
         Tabuľka 2
      
      
         Koeficient používania pre rôzne typy svietidiel
      
      
                  Typ osvetlenia
               
               
                  Koeficient používania (UF)
               
            
                  Stretávacie svetlomety
               
               
                  0,33
               
            
                  Stretávacie svetlomety
               
               
                  0,03
               
            
                  Predné obrysové svetlá
               
               
                  0,36
               
            
                  Osvetlenie poznávacej značky
               
               
                  0,36
               
            
                  Predné hmlové svetlá
               
               
                  0,01
               
            
                  Zadné hmlové svetlá
               
               
                  0,01
               
            
                  Predné smerové svetlá
               
               
                  0,15
               
            
                  Zadné smerové svetlá
               
               
                  0,15
               
            
                  Spätné svetlá
               
               
                  0,01
               
            4.3.   Výpočet štatistickej chyby v úsporách CO2
         
      
      Štatistická chyba v úsporách CO2 sa stanoví v dvoch krokoch. V prvom kroku sa chybná hodnota výkonu stanoví ako štandardná odchýlka, ktorá je rovnocenná s intervalom spoľahlivosti 68 % okolo strednej hodnoty.
      Na tento účel sa použije vzorec 5.
      
         Vzorec (5):
      
      
         
      kde:
      
                  
                     
               
               
                  je štandardná odchýlka vzorky vo wattoch
               
            
                  xi
                  
               
               
                  sú údaje tvoriace vzorku vo wattoch
               
            
                  
                     
               
               
                  je priemer údajov tvoriacich vzorku vo wattoch
               
            
                  n
               
               
                  je početpočet pozorovaní vzorky, ktorý sa rovná 5.
               
            Pri výpočte chyby v úsporách CO2 v prípade vozidiel na benzínový pohon, na benzínový pohon s turbodúchadlom a na dieselový pohon treba uplatniť zákon o šírení chyby vyjadrený vo vzorci 6.
      
         Vzorec (6):
      
      
         
      kde:
      
                  
                     
               
               
                  Štandardná odchýlka celkovej úspory CO2 [gCO2/km]
               
            
                  
                     
               
               
                  Citlivosť vypočítanej úspory CO2 vo vzťahu k Pj
                  
               
            
                  
                     
               
               
                  Štandardná odchýlka  vo wattoch
               
            
                  m
               
               
                  počet typov osvetlení v balíku inovačných technológií
               
            Výsledkom nahradenia vzorca 2 vo vzorci 6 je vzorec 7 na výpočet chyby v úsporách CO2 v prípade vozidiel na benzínový pohon.
      
         Vzorec (7)
      
      
         
      Výsledkom nahradenia vzorca 3 vo vzorci 6 je vzorec 8 na výpočet chyby v úsporách CO2 v prípade vozidiel na dieselový pohon.
      
         Vzorec ( 8):
      
      
         
      Výsledkom nahradenia vzorca 4 vo vzorci 6 je vzorec 9 na výpočet chyby v úsporách CO2 v prípade vozidiel na benzínový pohon s turbodúchadlom.
      
         Vzorec (9):
      
      
         
      4.4.   Overenie prahovej hodnoty
      
      Na dosiahnutie štatistickej relevancie dôkazu prekročenia prahovej hodnoty 1,0 gCO2/km by sa mal použiť tento vzorec 10.
      
         Vzorec 10:
      
      
         
      kde:
      
                  MT
               
               
                  je minimálna prahová hodnota (g CO2/km),
               
            
                  
                     
               
               
                  je celková úspora CO2 [v gCO2/km], ktorú je potrebné vyjadriť s presnosťou na 4 desatinné miesta,
               
            
                  
                     
               
               
                  je štandardná odchýlka celkovej úspory CO2 [v gCO2/km], ktorú je potrebné vyjadriť s presnosťou na 4 desatinné miesta.
               
            V prípade, keď celkové úspory emisií CO2 v dôsledku inovovanej technológie (efektívneho systému vonkajšieho osvetlenia) vypočítané s použitím vzorca 10 sú nižšie ako prahová hodnota uvedená v článku 9 ods. 1 vykonávacieho nariadenia (EÚ) č. 725/2011, uplatňuje sa článok 11 ods. 2 druhý pododsek uvedeného nariadenia.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 9. január 2013.